کربلا

کَربَلا کربلا اوستانینین مرکزی، عیراقین جنوب شهرلریندن بیری، ۵۷۲٬۳۰۰ نفر اهالی ایله(۲۰۰۳ م) فرات چایی‌نین غربینده یئرلشیب و بغداد ایله ۹۷ کیلومتر آراسی واردیر. بو شهرین مشهور اولماسی هجری آلتمیش بیرینجی ایلین محرم آییندا باش وئرن کربلا دؤیوشو ایله باغلی دیر. حسین بن علی و عباس بن علی‌نین حرملری کربلا شهرینده‌دیر و ایسلامین و شیعه موسلمانلارین موقدس یئرلریندن و زیارتگاهلاریندان‌دیر. تاریخ بو شهر هیجری قمری ۶۱-نجی ایله قدر نینوا، غاضریه و طف آدیندا بیر چؤل ایدی. آنجاق ۶۱-نجی ایلدن و کربلا حادیثهسیندن سونرا گئتدیکجه شیعه‌لرین ماراغی اونا آرتیب و کربلا شهیدلرینه گونبئز و بارگاه دوزلدندن سونرا عراقین زیارت شهرلریندن بیری اولدو. بعضی دئییلنلره گؤره ایمام حسین(ع) کربلا یئرینین بیر گوشه‌سینی(36 کیلومتر مربعه قدر) آلتمیش مین درهم پولا نینوا و غاضریه جاماعاتیندان آلیب و اونلارلا بئله شرط ائتدی کی جاماعاتا کربلا شهیدلرینی زیارت ائتمه‌یه یول گؤسترسینلر و زواری اوچ گون قوناق قبول ائتسینلر. او یئر ایندی ایمامین شریف قبری و دیگر شهیدلرین قبری‌دیر. کربلا سؤزو و اونون کؤکو حاقّیندا کربلا آرامیجه سؤزدور و سون اولاراق آکاد دیلیندن آلینمیشدیر. کربلا سؤزو آرامیجه (כַרְבָלָא / ܟܪܒܠܐ)[ krblh | karbālā] بیر نوع پاپاق/عمامه و همچنین خوروز پیپیگی آنلامیندادیر. بو سؤز سون اولاراق اککد دیلینده‌کی (karballatu)دان آلینمیشدیر. کربلا عراقین ان پوللو شهرلریندن بیری‌دیر و اونون اصلی گلیری زیارتچیلردن و اکینچیلیکدن(اؤزللیکله خورما)دیر. بو شهر قدیم یا مذهبی بؤلوم و یئنی کربلا اولماق اوزره ایکی بؤلومدن تشکیل اولونور. کربلادا بیرچوخ ایسلامی مدرسه‌لر و دؤولت بینالاری دا یئرلشمیشلر. حسین بن علی‌‌نین حرمی یا بعضی قایناقلاردا قئید ائدیلدیی کیمی مسجدالحسین(حسین مچیدی) کربلانین مذهبی بؤلومونده یئرلشیب. اربعین گونو موسلمانلار و شیعه‌لردن بیرچوخو بورانی زیارت ائتمک اۆچون کربلا شهرینه گلیرلر. بیرچوخ یاشلی عؤمورلرینین سون ایللرینی و سون گونلرینی بورادا کئچیرمک مقصدیله بو شهره گلیرلر. ایمام حسین‌ین حرمی‌نین کربلا شهرینده اولدوغونا گؤره، ۱۰۰ مچید و ۲۳ دینی مدرسه بو شهرده دوزلمیشدیر. حسین بن علی حرمینده دفن اولان عالیملر وحید بهبهانی میرزا مهدی شهرستانی عبدالله ممقانی سید محمد حسین شهرستانی سید علی طباطبایی (صاحب ریاض) میرزا محمدتقی شیرازی سید محمدعلی شهرستانی میرزا سید مهدی حسینی شیرازی ملا حسینقلی همدانی سید مرتضی کشمیری سید محمدرضا شیرازی کربلادا دفن اولونان ایرانلی سیاسی شخصیتلر کربلا بیرچوخ ایرانلی مشهورلار، پادیشاهلار و سیاسی شخصیتلرین دفن اولونان یئری‌دیر: آل بویه پادیشاهلاری مظفرالدین‌شاه قاجار محمدعلی‌شاه قاجار احمد شاه قاجار امیر کبیر سلطان حمزه میرزا صفوی مازندرانلی میرزا شفیع خان میرزا موسی وزیر معیر الممالک حاجی میرزا آغاسی ظل السلطان زاهدالدین شاه قایناقلار فارسجا ویکیپدیا، یوخلاما تاریخی ۸ آذر ۱۳۹۵